વિસનગરના ભાજપાના ધારાસભ્ય ઋષિકેશ પટેલની ઇનોવા કાર ઉપર ટોળાએ હુમલો કર્યો હતો. તેમજ સળગતા કાકડા પણ ફેંક્યા હોવાની ઘટના બની હતી. ધારાસભ્યએ આ હુમલા પાછળનું કારણ રાજકીય અદાવત જાહેર કર્યુ છે. તો જિલ્લાના પોલીસવડાએ આ ઘટનાની તપાસ મહેસાણા એલસીબીને સોંપી હુમલાખોરોને ઝડપી પાડવાની દિશામાં તપાસ શરૂ કરાવી છે. નોંધનીય છે કે ધારાસભ્ય ઋષિકેશ પટેલે જણાવ્યું હતું કે ફરિયાદમાં જેના નામો અપાયા છે તે પૈકી રાજુભાઈ અંબાલાલ PAASનો સભ્ય હોઇ શકે અને પટેલ પરેશ સેવંતીલાલ વિસનગર નગપાલિકામાં કોગ્રેસ પાર્ટીનો કોર્પોરેટર છે.